ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ Τεχνική αναπροσαρμογή για το 2001 των δημοσιονομικών προοπτικών με βάση την εξέλιξη του ΑΕΠ και των τιμών (Σημείο 15 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Τεχνική αναπροσαρμογή για το 2001 των δημοσιονομικών προοπτικών με βάση την εξέλιξη του ΑΕΠ και των τιμών (Σημείο 15 της διοργανικής συμφωνίας της 6ης Μαΐου 1999 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού)

1. Ο πίνακας των δημοσιονομικών προοπτικών για την περίοδο 2000-2006 αποτελεί αναπόσπαστο μέρος της διοργανικής συμφωνίας (ΔΟΣ) της 6ης Μαΐου 1999 σχετικά με την δημοσιονομική πειθαρχία και τη βελτίωση της διαδικασίας του προϋπολογισμού.

Στο σημείο 15 της ΔΟΣ ορίζεται ότι η Επιτροπή προβαίνει κάθε χρόνο, πριν από την διαδικασία του προϋπολογισμού του οικονομικού έτους ν+1, στην τεχνική αναπροσαρμογή των δημοσιονομικών προοπτικών σε συνάρτηση με τη διαμόρφωση του Ακαθάριστου Εθνικού Προϊόντος (ΑΕΠ) και των τιμών.

Αντικείμενο της παρούσας ανακοίνωσης είναι να υποβάλει στην αρμόδια για τον προϋπολογισμό αρχή το αποτέλεσμα αυτής της τεχνικής αναπροσαρμογής για το οικονομικό έτος 2001.

2. Στον συνημμένο πίνακα 1 εμφανίζονται οι αναπροσαρμοσμένες δημοσιονομικές προοπτικές σε τιμές του 2001.

Το συνολικό ανώτατο όριο των πιστώσεων ανάληψης υποχρεώσεων καθορίζεται για το 2001 σε 97.189 εκατ. ευρώ, ποσό το οποίο αντιπροσωπεύει το 1,19% του ΑΕΠ.

Το αντίστοιχο συνολικό ανώτατο όριο των αναγκαίων πιστώσεων πληρωμών ανέρχεται σε 94.730 εκατ. ευρώ, δηλαδή περίπου το 1,11% του ΑΕΠ.

Η εν λόγω αναπροσαρμογή επιτρέπει την ύπαρξη, βάσει των σημερινών οικονομικών προβλέψεων, ενός περιθωρίου 13.643 εκατ. ευρώ μεταξύ του ανωτάτου ορίου των πιστώσεων πληρωμών και του ανωτάτου ορίου των ιδίων πόρων, ήτοι 0,16% του ΑΕΠ. Όσον αφορά το οικονομικό έτος 2000 το ποσό του περιθωρίου προσαρμόστηκε σε σχέση με την τεχνική αναπροσαρμογή του 2000 [1] με βάση τις τελευταίες εκτιμήσεις του ΑΕΠ 2000 προκειμένου να καταστούν εφικτές οι συγκρίσεις για πολλά έτη. Αντίθετα, τα ανώτατα όρια όσον αφορά τις αναλήψεις υποχρεώσεων και τις πληρωμές, όπως διαμορφώθηκαν μετά τις προσαρμογές, παραμένουν αμετάβλητα.

[1] SEC(1999)847 τελικό, πίνακες 1 και 2.

Στον πίνακα 2 αναφέρεται ενδεικτικά το δημοσιονομικό πλαίσιο των 21 αναπροσαρμοσμένο σε τιμές του 2001. Έχει την ιδιαιτερότητα ότι στο συνολικό ΑΕΠ περιλαμβάνονται οι τελευταίες διαθέσιμες εκτιμήσεις του ΑΕΠ των έξι χωρών του πρώτου κύματος προσχωρήσεων (Πολωνία, Τσεχία, Ουγγαρία, Εσθονία, Σλοβενία, Κύπρος). Για το 2001 το συνολικό ΑΕΠ αυτών των χωρών εκτιμάται σε 315 εκατ. ευρώ.

3. Ο πίνακας 3 περιλαμβάνει τα μακροοικονομικά στοιχεία και τις προβλέψεις που έχει λάβει υπόψη της η Επιτροπή για να προβεί στην τεχνική αναπροσαρμογή για το 2001. Για την περίοδο 1999-2001, χρησιμοποιήθηκαν οι πλέον πρόσφατες προβλέψεις της Επιτροπής (οικονομικοί προϋπολογισμοί, Νοέμβριος 1999). Τόσο τα στοιχεία όσον αφορά την περίοδο 1988-1998 (που συνέλεξε η Eurostat και χρησιμοποιούνται εδώ για τον υπολογισμό της Γεωργικής Κατευθυντήριας Γραμμής) όσο και οι προσωρινές εκτιμήσεις και οι προβλέψεις για την περίοδο 1999-2001 βασίζονται στο Ευρωπαϊκό Σύστημα Ολοκληρωμένων Οικονομικών Λογαριασμών που καθιερώθηκε το 1979 ("SEC 79"). Το νέο "SEC 95" θα αρχίσει να χρησιμοποιείται για τον προϋπολογισμό από το 2002, σύμφωνα με το σχέδιο της νέας απόφασης σχετικά με τους ίδιους πόρους [2].

[2] COM(1999)333 τελικό.

4. Ο χρησιμοποιηθείς τρόπος υπολογισμού για την αναπροσαρμογή συνίσταται στην εφαρμογή στον πίνακα των δημοσιονομικών προοπτικών (σε τιμές του 1999) :

- Ενός συνολικού αποπληθωριστή ύψους 4,04% που καλύπτει την περίοδο 1999-2001 για το ανώτατο όριο του κεφαλαίου 1 και, στο πλαίσιο του κεφαλαίου 2, για το ποσό "Διαρθρωτικά ταμεία", βάσει του άρθρου 15 της ΔΟΣ.

- Του συνολικού αποπληθωριστή του ΑΕΠ σε ευρώ για το 2001 δηλ. 3,84% στα υπόλοιπα ανώτατα όρια, με εξαίρεση την υποδιαίρεση του κεφαλαίου 6 "Νομισματικό αποθεματικό" που έχει καθορισθεί σε τρέχουσες τιμές.

Όσον αφορά τις πληρωμές, η αναπροσαρμογή στηρίζεται στις εκτιμήσεις των ποσών σε πιστώσεις πληρωμών, οι οποίες έγιναν κατά την κατάρτιση του πίνακα δημοσιονομικών προοπτικών σε τιμές 1999. Στον επόμενο πίνακα παρουσιάζεται λεπτομερώς ο τρόπος υπολογισμού:

>ΘΕΣΗ ΠIΝΑΚΑ>

Δεδομένου ότι πρόκειται για πιστώσεις πληρωμών που είναι διαθέσιμες για την προσχώρηση, οι πληρωμές που υπάγονται στον τομέα 1 έχουν αποτελέσει αντικείμενο αναπροσαρμογής βάσει ενός αποπληθωριστή 4,04%. Στο πλαίσιο των "λοιπών δαπανών" περιλαμβάνονται οι πιστώσεις που αφορούν διαρθρωτικές ενέργειες στις οποίες εφαρμόσθηκε αποπληθωριστής 4,04% και οι πληρωμές που υπάγονται στους τομείς 3 και 5 στις οποίες εφαρμόσθηκε αποπληθωριστής 3,84%.

Ο ενδεικτικός πίνακας του δημοσιονομικού πλαισίου των 21 αποτέλεσε αντικείμενο αναπροσαρμογής κατά τον ίδιο τρόπο (βλ. πίνακα 2). Όσον αφορά τις πιστώσεις ανάληψης υποχρεώσεων του τομέα 8 "Διεύρυνση", εκείνες οι οποίες αφορούν τη γεωργία και τις διαρθρωτικές ενέργειες αποτέλεσαν αντικείμενο αναπροσαρμογής βάσει του συνολικού αποπληθωριστή 4,04%, οι δε πιστώσεις που αφορούν τις εσωτερικές πολιτικές και την διοίκηση αποτέλεσαν αντικείμενο αναπροσαρμογής με συνολικό αποπληθωριστή 3,84%. Οι πιστώσεις που αντιστοιχούν στον τομέα αυτό αποτέλεσαν αντικείμενο αναπροσαρμογής με τον ίδιο τρόπο υπολογισμού όπως οι διαθέσιμες πιστώσεις πληρωμών για την προσχώρηση που αναφέρονται στον πίνακα των δημοσιονομικών προοπτικών.

5. Η Γεωργική Κατευθυντήρια Γραμμή, που δεν αποτελεί πλέον το ανώτατο όριο του τομέα 1, υπολογίσθηκε σύμφωνα με την απόφαση του Συμβουλίου περί δημοσιονομικής πειθαρχίας [3] (βλ. συνημμένο πίνακα 4). Οι παράμετροι που ελήφθησαν υπόψη - τόσο για την πραγματική αύξηση όσο και για τον αποπληθωριστή - αφορούν την Κοινότητα των δώδεκα από το από το 1988 έως το 1995 και την Κοινότητα των δεκαπέντε από το 1996 και μετά.

[3] Βλ. ΕΕΕΚ L 293 της 12 Νοεμβρίου 1994. Όταν γινόταν η παρούσα προσαρμογή εσυζητείτο η τροποποίηση του τρόπου υπολογισμού της Γεωργικής Κατευθυντήριας Γραμμής, αλλά δεν έχει εγκριθεί ακόμη. Κατά συνέπεια δεν μπορεί να χρησιμοποιηθεί για τη συγκεκριμένη περίπτωση.

Τα ποσά όσον αφορά τις εισφορές ζάχαρης και ισογλυκόζης, τις επιστροφές επισιτιστικής βοήθειας και τις επιστροφές ζάχαρης ΑΚΕ βασίζονται σ' αυτό το στάδιο στις πλέον πρόσφατες εκτιμήσεις. Σύμφωνα με την απόφαση σχετικά με τη δημοσιονομική πειθαρχία το οριστικό επίπεδο της κατευθυντήριας γραμμής - όσον αφορά αυτά τα ειδικά στοιχεία - θα καθορισθεί κατά την παρουσίαση του ΠρΠ.

Το ποσό της Γεωργικής Κατευθυντήριας Γραμμής καθορίζεται σε 48.841 εκατ. ευρώ για το 2001 [4].

[4] Ήτοι περιθώριο 3.771 εκατομμυρίων σε σχέση με το σύνολο των δαπανών οι οποίες, βάσει των αποφάσεων του Ευρωπαϊκού Συμβουλίου του Βερολίνου, θα περιλαμβάνονται πλέον στην κατευθυντήρια γραμμή (για το 2000, κεφάλαιο 1 και τομέας "Γεωργίας " της προενταξιακής ενίσχυσης του κεφαλαίου 7).

6. Όσον αφορά τον τομέα 5, σε μία παραπομπή στον πίνακα των δημοσιονομικών προοπτικών διευκρινίζεται ότι τα ποσά για δαπάνες συντάξεων που έχουν ληφθεί υπόψη στο πλαίσιο του ανώτατου ορίου του εν λόγω τομέα υπολογίζονται αφού αφαιρεθούν οι συνεισφορές του προσωπικού του αντιστοίχου καθεστώτος εντός του ορίου των 1.100 εκατ. ευρώ σε τιμές 1999, για την περίοδο 2000-2006. Όπως επισημαίνεται στην ανακοίνωση της Επιτροπής σχετικά με την τεχνική αναπροσαρμογή για το 2000 [5], η διάταξη αυτή πρέπει να ερμηνευθεί ως επιβάλλουσα διπλό περιορισμό στο ποσό κατά το οποίο μειώνονται οι δαπάνες που αφορούν τις συντάξεις για την εφαρμογή του ανωτάτου ορίου αυτού του τομέα:

[5] SEC(1999)847 τελικό, παράγραφος 6.

- Κάθε χρόνο το ποσό αυτό δεν μπορεί να υπερβαίνει τις συνεισφορές που είναι εγγεγραμμένες στα έσοδα του προϋπολογισμού. Για το 2001 το ποσό των συνεισφορών αυτών εκτιμάται προσωρινά [6] σε 169,3 εκατ. ευρώ, ήτοι 163 εκατ. ευρώ σε τιμές 1999 βάσει του αποπληθωριστή του 3,84%, που έχει εξάλλου ληφθεί υπόψη για την αναπροσαρμογή του ανωτάτου ορίου του κεφαλαίου.

[6] Εφαρμογή συντελεστή αύξησης 3% στο ποσό των 2000 (164,4 εκατ. ευρώ), που είναι παραπλήσιος με το συντελεστή που εφαρμόστηκε για τις αμοιβές. Το ποσό που πρότεινε η Επιτροπή θα περιληφθεί στο ΠρΠ για το 2001.

- Το σύνολο των μειώσεων αυτών κατά την περίοδο 2000-2006 δεν μπορεί να υπερβεί τα 1.100 εκατ. ευρώ σε τιμές 1999, ήτοι 157 εκατομμύρια κατά ετήσιο μέσο όρο (163 εκατομμύρια σε τιμές 2001).

Δεδομένου ότι οι διοικητικές δαπάνες επαναλαμβάνονται γενικώς και για να αποφευχθεί η χρησιμοποίηση στην αρχή της χρονικής περιόδου περιθωρίου το οποίο δε θα είναι πλέον συνολικά διαθέσιμο αργότερα, θα πρέπει να λαμβάνεται υπόψη κάθε χρόνο το χαμηλότερο όριο, ήτοι για το 2001 το ανώτατο ποσό των 163 εκατομμυρίων σε τρέχουσες τιμές.

7. Στο σημείο 10, εδάφιο 5, της ΔΟΣ προβλέπεται ότι οι πληροφορίες σχετικά με πράξεις που δεν περιλαμβάνονται στον γενικό προϋπολογισμό, καθώς και η προβλεπόμενη εξέλιξη των διαφόρων κατηγοριών ιδίων πόρων της Κοινότητας αναφέρονται ενδεικτικά και αποτελούν αντικείμενο ετήσιας ενημέρωσης κατά την τεχνική αναπροσαρμογή των δημοσιονομικών προοπτικών.

Στους συνημμένους πίνακες 5.1 έως 5.3 περιλαμβάνονται αυτές οι ενημερωμένες πληροφορίες βάσει των πλέον πρόσφατων διαθέσιμων εκτιμήσεων. Αφορούν αντιστοίχως το ΕΤΑ, τον επιχειρησιακό προϋπολογισμό της ΕΚΑΧ και τη διάρθρωση των ιδίων πόρων.

Πίνακας αριθ. 1 : ΔΗΜΟΣΙΟΝΟΜΙΚΕΣ ΠΡΟΟΠΤΙΚΕΣ ΑΝΑΠΡΟΣΑΡΜΟΣΜΕΝΕΣ ΣΕ ΤΙΜΕΣ 2001

>ΘΕΣΗ ΠIΝΑΚΑ>

(1) Σύμφωνα με το άρθρο 2 της απόφασης αριθ. 182/1999/ΕΚ του Ευρωπαϊκού Κοινοβουλίου και του Συμβουλίου και το άρθρο 2 της απόφασης 1999/64 Ευρατόμ του Συμβουλίου (ΕΕ L 26 1/2/1999, σ. 1 και σ. 34), το ποσό των διαθέσιμων δαπανών για την έρευνα ανέρχεται κατά την περίοδο 2000-2002 σε 11.510 εκατ. ευρώ σε τρέχουσες τιμές.

(2) Όσον αφορά τις δαπάνες συντάξεων, τα ποσά που λήφθηκαν υπόψη κάτω από τα ανώτατα όρια του εν λόγω τομέα υπολογίζονται καθαρά, εντός του ορίου των 1.100 εκατ. Ευρώ, σε τιμές 1999 για την περίοδο 2000-2006.

Πίνακας αριθ. 2 : ΔΗΜΟΣΙΟΝΟΜΙΚΟ ΠΛΑΙΣΙΟ ΕΕ-21 ΑΝΑΠΡΟΣΑΡΜΟΣΜΕΝΟ ΣΕ ΤΙΜΕΣ 2001

>ΘΕΣΗ ΠIΝΑΚΑ>

(1) Σύμφωνα με το άρθρο 2 της απόφασης αριθ. 182/1999/ΕΚ του Ευρωπαϊκού Κοινοβουλίου και του Συμβουλίου και το άρθρο 2 της απόφασης 1999/64 Ευρατόμ του Συμβουλίου (ΕΕ L 26 1/2/1999, σ. 1 και σ. 34), το ποσό των διαθέσιμων δαπανών για την έρευνα ανέρχεται κατά την περίοδο 2000-2002 σε 11.510 εκατ. ευρώ σε τρέχουσες τιμές.

(2) Όσον αφορά τις δαπάνες συντάξεων, τα ποσά που λήφθηκαν υπόψη κάτω από τα ανώτατα όρια του εν λόγω τομέα υπολογίζονται καθαρά, εντός του ορίου των 1.100 εκατ. Ευρώ, σε τιμές 1999 για την περίοδο 2000-2006.

Πίνακας αριθ. 3 : ΣΤΟΙΧΕΙΑ ΚΑΙ ΠΡΟΒΛΕΨΕΙΣ ΓΙΑ ΤΗΝ ΕΞΕΛΙΞΗ ΤΟΥ ΑΕΠ

>ΘΕΣΗ ΠIΝΑΚΑ>

Πίνακας αριθ. 4 : ΥΠΟΛΟΓΙΣΜΟΣ ΤΗΣ ΓΕΩΡΓΙΚΗΣ ΚΑΤΕΥΘΥΝΤΗΡΙΑΣ ΓΡΑΜΜΗΣ 2001

>ΘΕΣΗ ΠIΝΑΚΑ>

πινακασ αριθ. 5: ενδεικτικοσ προγραμματισμοσ των μη εγγεγραμμενων στον προϋπολογισμο δαπανων και ενδεικτικη εξελιξη των διαφορων ιδιων πορων

5.1. Ευρωπαϊκό Ταμείο Ανάπτυξης (1)

Αποφάσεις (Α) και Πληρωμές (Π)

σε εκατ. ευρώ και σε τρέχουσες τιμές

>ΘΕΣΗ ΠIΝΑΚΑ>

(1) Ανακοίνωση της Επιτροπής στο Συμβούλιο COM(1999)688 τελικό της 13/12/99

5.2. Επιχειρησιακός προϋπολογισμός της ΕΚΑΧ

σε εκατ. ευρώ και σε τρέχουσες τιμές

>ΘΕΣΗ ΠIΝΑΚΑ>

(1) Λήξη της ισχύος της συνθήκης ΕΚΑΧ την 23/07/02

5.3. Εξέλιξη των ιδίων πόρων ανά κατηγορία

% επί του συνόλου

>ΘΕΣΗ ΠIΝΑΚΑ>

2000: Προϋπολογισμός

2001-2006: Κατ' εκτίμηση βάσει των ανωτάτων ορίων των πιστώσεων για πληρωμές βάσει των δημοσιονομικών προοπτικών (ΕΕ 15) και των συμπερασμάτων του Ευρωπαϊκού Συμβουλίου του Βερολίνου (Μάρτιος 1999).